истории за Skype
1. Обикновената майка изхвърля остатъка от пъпната връв на бебето си.

Българската майка тайно подмята пъпчето в някоя банка, в съда или където иска да бъде бъдещото работно място на детето й.

2. През зимата, обикновената майка си набавя всички продукти от супермаркета.

Българската майка се запасява с достатъчно домашна лютеница, компот, мармалад, туршия и луканка за цяла година.

3. Обикновената майка купува само нужното на децата си.

Българската майка взема бебешка количка за 3000 лв., достатъчно играчки да напълнят цяла стая, смартфон, по-добър от нейния и дизайнерски дрехи за нейната рожбичка.

4. Обикновeната майка уважава личното ти пространство.

Българската майка нарича стаята ти кочина и винаги, когато те няма подрежда нещата ти в правилен ред. Тя никога няма да повярва на думите ти Хаосът ми е организиран! Сега не мога да намеря нищо, благодарение на теб!

5. Обикновената майка те оставя да ядеш, когато си прегладнял.

Българската майка ще те накара да изчакаш всеки да седне на масата. Дори и не се опитвай да започнеш да ядеш, преди последният да е пристигнал. Тя, от друга страна, ще става всеки път, когато кажеш, че имаш нужда от нещо: сол, пипер, нова вилица или салфетка.

6. Обикновената майка очаква от теб да се изнесеш на квартира след навършване на пълнолетие.

Българската майка би се обидила, ако 35-годишният й син каже: Мамо, мисля, че е време да си намеря свое собствено място.

7. Обикновената майка те оставя сам да избереш образованието и кариерата си.

Българската майка те съветва да учиш икономика или право, защото парите са там. А и музикант къща не храни.

8. Обикновената майка ти се обажда от време на време.

Българската майка ти звъни по 11 пъти на ден, само за да чуе отегченото Да, мамо… жив съм… Да, добре съм.

9. Обикновената майка ти казва колко си хубав.

Българската майка те оглежда от горе до долу, обработва информацията за секунди и хладнокръвно казва нещо от сорта на: Ризата ти не е изгладена!

10. Обикновената майка разпределя домакинската работа между членовете на семейството.

Българската майка прави всичко сама и винаги натяква: Голямо си прасе! Никога не миеш чиниите. Никой не ми помага. Баща ти винаги си хвърля мръсните чорапи под леглото!

Десет големи разлики … и още две, които нямаше как да пренебрегнем!

11. Обикновената майка те оставя да се срещаш с когото поискаш.

Българската майка прави досие на новата ти тръпка от ден едно – Какво работят родителите му?, Тя може ли да готви?, Той кара ли кола?, Горе-долу с колко мъже ли е спала?, Има ли висше образование?. Тя претегля доказателствата, за и против. Гаджето ти не е подходящо за теб до доказване на противното. Всичко, което тя иска да направи, е да те предпази от голяма грешка, защото тя знае кое е най-добро за теб.

12. Обикновената майка използва телефона си, за да се свърже с детето си.
Българската майка използва Skype. Защото детето й е в чужбина за месец, два или завинаги.